Source: https://www.timponline.ro/bistrita-primul-meci-acasa-liga-florilor-programul-casei-bilete/
Timestamp: 2018-06-25 06:27:37+00:00

Document:
CSM Bistrița: Almudena Rodriguez și Nicoleta Dincă se întâlnesc cu fanii. Anunț important pentru abonați
Prima pagină » Știri » CSM Bistrița: Almudena Rodriguez și Nicoleta Dincă se în ...
ACTUALIZARE Suporterii echipei de handbal feminin CSM Bistrița sunt așteptați joi 14 septembrie, la 17.00, ora începerii vânzării de tichete pentru meciul cu HCM Rm. Vâlcea, la casa de bilete a CSM Bistrița (str. Parcului, în spatele terenurilor de tenis) pentru întâlnirea cu interul dreapta Almudena Rodriguez și extrema stângă Nicoleta Dincă.
”Handbalistele noastre vin să vă cunoască, să vă mulțumească pentru susținerea CSM Bistrița din sezonul trecut și să vă invite sâmbătă, la ora 12.00, la meciul cu HCM Rm. Vâlcea. Jucătoarele noastre vor acorda autografe și se vor fotografia cu suporterii”, anunță CSM Bistrița.
Tot de la ora 17.00, de la casa de bilete a CSM Bistrița se pot ridica și cardurile de abonat.
Biletele pentru partida de sâmbătă, care contează pentru etapa a 3-a a Ligii Florilor se pot achiziționa joi și vineri între orele 17.00 – 19.30 iar sâmbătă în intervalul 10.00 -11.00. Prețul unui bilet este de 10 lei. Elevii, studenții și pensionarii beneficiază de 50% reducere la achiziționarea biletelor, pe baza documentelor justificative.
ȘTIREA INIȚIALĂ CSM Bistrița, primul meci acasă în Liga Florilor. Programul casei de bilete
Echipa de handbal feminin CSM Bistrița, locul 9 după primele două etape ale noului sezon din Liga Națională (Liga Florilor), dispută în runda a 3-a primul meci pe teren propriu.
Fetele antrenate de Horațiu Pașca vor întâlni sâmbătă 16 septembrie, de la ora 12.00, la Sala Polivalentă, HCM Rm. Vâlcea, care nu are nicio victorie și ocupă poziția a 13-a (penultima).
Meciul, care nu va fi televizat, va fi arbitrat de Diana Florescu (Argeș) și Anamaria Stoia (București). Observator: Viorel Ciucan (București).
Este prima ocazie pentru publicul bistrițean de a vedea la lucru echipa într-un meci oficial de la startul sezonului.
Biletele de intrare se pot achiziționa de la casa de bilete deschisă în incinta CSM Bistrița (Parcul Municipal, în spatele terenurilor de tenis) după următorul program: joi 14 și vineri 15 septembrie între orele 17.00 – 19.30, sâmbătă 16 septembrie între orele 10.00 – 11.00.
Pretul unui bilet este de 10 lei. Elevii, studenții si pensionarii beneficiază de 50% reducere, pe baza documentelor justificative.
În primele două etape, jucate în deplasare, CSM Bistrița a pierdut cu SCM Craiova (19-25) și a câștigat cu Dunărea Brăila (31-30).
Celelalte partide ale etapei a 3-a: Rapid București – HC Zalău, CSM Roman – Danubius Galați, HCM Slobozia – Dunărea Brăila, Corona Brașov – U Cluj, SCM Craiova – CSM Slatina, Măgura Cisnădie – CSM București.
Lasă un comentariu Vizualizări: 836

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM